29/11/2017 | Administración LocalMunicipal
Betanzos
Bases da convocatoria de subvencións de rehabilitación edificatoria na área de rehabilitación do casco histórico de Betanzos

A Xunta de Goberno Local do Concello de Betanzos, en sesión ordinaria de data 23.11.2017, aprobou as seguintes bases da convocatoria de subvencións de rehabilitación edificatoria na área de rehabilitación do casco histórico de Betanzos ao abeiro da prórroga do Plan estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016. O prazo de presentación das solicitudes será de 2 meses, contados a partir do día seguinte á data de publicación da convocatoria no Boletín Oficial da Provincia. Aprobación convocatoria de subvencións de rehabilitación edificatoria na área de rehabilitación do casco histórico de Betanzos ao abeiro da prórroga do Plan estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016. Vistos os seguintes antecedentes que constan no expediente: -Vista a necesidade de proceder á convocatoria de axudas ao abeiro da Prórroga do Plan estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016, promovidas por persoas físicas ou comunidades de propietarios, en execución do Acordo da Comisión bilateral celebrada o 26 de outubro de 2017 relativa á Área de Rexeneración e Renovación Urbana Conxunto Histórico de Betanzos e a súa zona de protección, celebrado entre o Ministerio de Fomento, o Instituto Galego da Vivenda e Solo da Xunta de Galicia e o Concello de Betanzos. -Vistas as bases da convocatoria de subvencións de rehabilitación edificatoria na área de rehabilitación do casco histórico de Betanzos redactadas polo servizo municipal de urbanismo. -Tendo en conta o disposto na Ordenanza municipal reguladora das axudas á rehabilitación de vivendas publicada no Boletín Oficial da Provincia nº 260 do 12 de novembro de 2003, así como as determinacións aplicables da Orde do 23 de xuño de 27 pola que se procede a abrir o prazo para solicitar a participación na prórroga do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as súas bases reguladoras e as das axudas autonómicas previstas para este programa. -O Concello de Betanzos non realiza ningunha achega económica nesta convocatoria de axudas, dado que as achegas as realiza o Ministerio de Fomento e o IGVS da Xunta de Galicia nos importes establecidos no Acordo da Comisión bilateral celebrada o 26 de outubro de 2017 relativa á Área de Rexeneración e Renovación Urbana Conxunto Histórico de Betanzos e a súa zona de protección, tal e como se reflicten nas bases da convocatoria. Considerando o disposto na Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o regulamento da Lei 9/2007 e supletoriamente a Lei 38/2003, do 17 de novembro, xeral de subvencións. De conformidade co disposto na Lei 39/2015, do 1 de outubro, do procedemento administrativo común, e no Real decreto 2568/1986, do 28 de novembro, que aproba o regulamento de organización e funcionamento das corporacións locais. Ao abeiro da atribución que lle concede á Alcaldía o artigo 21.1. da Lei 7/85, do 2 de abril, de bases de réxime local, e o réxime de atribucións plenarias do artigo 22.2 da Lei 7/85, do 2 de abril, de bases de réxime local. A Xunta de Goberno Local, por unanimidade dos/as asistentes, ACORDA: PRIMEIRO. Aprobar as bases da seguinte convocatoria de subvencións de rehabilitación edificatoria na área de rehabilitación do casco histórico de Betanzos ao abeiro da prórroga do Plan estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016: Convocatoria de subvencións en execución do acordo da Comisión bilateral realizada o 26 de outubro de 2017, relativo á area de rexeneración e renovación urbana, conxunto histórico de Betanzos e a súa zona de protección, en Betanzos (A Coruña) entre o Ministerio de Fomento, o Instituto Galega da Vivenda e Solo da Xunta de Galicia e o Concello de Betanzos 1. A través da presente procédese á convocatoria de axudas ao abeiro da Prórroga do Plan estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016, promovidas por persoas físicas ou comunidades de propietarios, en execución do Acordo da Comisión bilateral celebrada o 26 de outubro de 2017 relativa á Área de Rexeneración e Renovación Urbana Conxunto Histórico de Betanzos e a súa zona de protección, celebrado entre o Ministerio de Fomento, o Instituto Galego da Vivenda e Solo da Xunta de Galicia e o Concello de Betanzos.2. Esta convocatoria ten por obxecto a rehabilitación de edificios e vivendas, así como a renovación de inmobles que se atopan en avanzado estado de deterioración xeneralizada, tanto a nivel estrutural, como de saneamento, instalación eléctrica e estado de conservación, polo que non se considera viable a rehabilitación de vivendas, tal e como se recolle no punto 3 do Acordo da Comisión Bilateral asinado o 26 de outubro de 2017. Prográmase a renovación de 3 vivendas e a rehabilitación de 22 vivendas, susceptibles de ampliación de permitilo os recursos que aquí se autorizan.3. As bases reguladoras son as contidas na Ordenanza municipal reguladora das axudas á rehabilitación de vivendas publicada no Boletín Oficial da Provincia nº 260 do 12 de novembro de 2003, así como as determinacións aplicables da Orde do 23 de xuño de 27 pola que se procede a abrir o prazo para solicitar a participación na prórroga do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as súas bases reguladoras e as das axudas autonómicas previstas para este programa. Para o non previsto nesta convocatoria e nas bases será de aplicación a Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o regulamento da Lei 9/2007 e supletoriamente a Lei 38/2003, do 17 de novembro, xeral de subvencións. Poderán participar nesta convocatoria as persoas físicas individualmente ou colectivamente, a través dunha comunidade de propietarios, que pretendan facer rehabilitacións de edificios e vivendas ou renovación de inmobles, e que estean situados no ámbito da área de Rexeneración e Renovación Urbana Conxunto Histórico de Betanzos e da súa zona de protección. Esta área atópase declarada pola Comunidade Autónoma de Galicia, para os efectos previstos no artigo 27.1. a) do R. D. 233/2013, con data 24 de outubro do 2002. As actuacións a desenvolver terán por obxecto: a) A edificación de vivendas con cualificación enerxética mínima tipo “B”, en substitución doutras previamente demolidas. Debido ao elevado estado de deterioración en se atopan as vivendas, a actuación protexida comprenderá as obras de demolición, de construción das novas vivendas e de reurbanización necesarias. b) A rehabilitación de vivendas, executándose obras de recuperación de elementos estruturais do edificio, accesibilidade, adecuación de elementos comúns e habitabilidade das vivendas. As actuacións poderán estar comezadas pero non rematadas a data de remate do prazo de presentación de solicitudes.1. As persoas ou entidades beneficiarias das axudas deberán cumprir os requisitos establecidos no artigo 11 da Orde do 23 de xuño de 27 pola que se procede a abrir o prazo para solicitar a participación na prórroga do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as súas bases reguladoras e as das axudas autonómicas previstas para este programa. Poderán ser beneficiarios das axudas aqueles que asuman as a responsabilidade da execución integral do ámbito de actuación, xa sexan as propias Administracións Públicas, os propietarios únicos de edificios de vivendas ou as comunidades de propietarios. Cando a execución da actuación corresponda a varios beneficiarios, a axuda distribuirase en proporción ao custo asumido por cada un.2. Unha vez obtida a cualificación definitiva da actuación e determinado o gasto subvencionable, poderán obter subvencións as persoas promotoras das actuacións, cuxas vivendas ou edificios de vivendas estean situados no ámbito da Área de rehabilitación declarada e cumpran ademais os requisitos establecidos no artigo 10º da Lei 9/2007, de subvencións de Galicia.3. Cando as actuacións de rehabilitación fosen executadas colectivamente a través dunha comunidade de propietarios, poderán acadar a condición de beneficiarios das subvencións as persoas físicas, titulares das vivendas, partícipes da dita comunidade en función da súa cota de participación nas anteditas actuacións. Artigo 4.º Solicitudes A persoa promotora interesada en participar nesta segundo os modelos normalizados que figuran como anexos, convocatoria, deberá presentar unha solicitude, acompañados da documentación que se especifica, de acordo aos criterios establecidos na Ordenanza municipal reguladora das axudas á rehabilitación de vivendas.2. As solicitude deberán ir dirixidas á Oficina de Rehabilitación Municipal do Concello de Betanzos, presentándose preferentemente no rexistro do Concello, podendo facelo tamén polos restantes medios previstos no artigo 16 da Lei 39/2015, do 1 de outubro do procedemento administrativo común.1. Coa solicitude de cualificación provisional das actuacións deberá acompañarse a seguinte documentación, segundo os modelos normalizados que figuran como anexos: a) Anexos de declaracións debidamente formalizados e asinados, fotocopia compulsada do DNI do solicitante así como a documentación acreditativa de estar ao día nas súas obrigas tributarias e sociais cos organismos correspondentes. b) Documentación acreditativa dos ingresos mediante declaración ou declaración presentadas por cada un dos membros da unidade familiar relativa ao último período impositivo con prazo de presentación vencido, no intre da solicitude da axuda. Se o solicitante non tivera presentado declaración, por no estar obrigado a elo, incluirá unha declaración responsable que permita avaliar os ingresos familiares. Esta documentación requerirase aos efectos da valoración prevista no artigo 9ºb) da Ordenanza municipal reguladora das axudas á rehabilitación de vivendas. c) Declaración responsable da unidade familiar, segundo modelo anexo, para os efectos da solicitude das axudas de vivenda. d) Documentación acreditativa da titularidade do inmoble ou dun dereito real sobre este. e) Fotografías en cor de todas as fachadas e do exterior da edificación ou edificacións onde se pretende actuar. No suposto de obras no interior das vivendas, fotografías en cor de todas as estancias nas que se vaia actuar. f) No suposto de que as obras afecten á distribución do inmoble deberán achegarse planos que recollan a modificación que se pretende acometer. g) Memoria descritiva das actuacións ou, se é o caso, proxecto técnico debidamente tramitado. h) Anexo de obras debidamente formalizado no que se resuman as actuacións por tipos e se indique o ano previsto de finalización das obras. i) Para o caso de comunidades de propietarios achegarase unha relación dos partícipes na rehabilitación segundo o modelo anexo a esta convocatoria.2. Coa solicitude de cualificación definitiva e concesión da subvención deberán achegarse os seguintes documentos: a) Anexo de declaración de non estar incurso en ningunha das causas de prohibición para obter a condición de beneficiario dunha subvención, de non ter solicitada ou concedida ningunha outra axuda para as mesmas actuacións, así como de estar ao día nas súas obrigas tributarias e sociais cos organismos correspondentes, debidamente formalizado e asinado. b) Licenza municipal de obras na que deberán figurar, polo menos, as actuacións para as que se solicita a cualificación. c) De ser o caso, certificación final de obras asinada por técnico competente. d) De ser o caso certificado das instalacións térmicas, eléctricas, posta en marcha de ascensor, etc, tramitados ante a Consellería de Economía e Industria. f) Fotografías en cor das actuacións realizadas. g) Certificación da entidade de crédito de ter aberta ao seu nome unha conta na que se desexe que se realice o pagamento. h) Copias compulsadas das facturas e xustificantes de pagamento de acordo co establecido no artigo 42º do Decreto 11/2009, do 8 de xaneiro, polo que se aproba o regulamento da Lei 9/2007, de 13 de xuño, segundo a relación anexa á solicitude. Para o caso de que o promotor fose unha comunidade de propietarios, a documentación das letras a) e g) deberá ser presentada individualmente polos partícipes coa súa solicitude de subvención específica. O prazo de presentación de solicitudes para participar nesta convocatoria e optar á cualificación provisional das actuacións protexibles será de dous meses contados desde o día seguinte ao da publicación desta convocatoria no Boletín Oficial da Provincia de A Coruña.1. De conformidade co artigo 9 da Orde do 23 de xuño de 2017 pola que se procede a abrir o prazo para solicitar a participación na prórroga do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as súas bases reguladoras e as das axudas autonómicas previstas para este programa, son actuacións subvencionables a execución das seguintes obras: - Obras ou traballos de mantemento e intervención en edificios e vivendas, instalacións fixas, equipamento propio e elementos comúns, co fin de adecualos á normativa vixente. - Obras de demolición e edificación de vivendas de nova construción. Os novos edificios deberán ter unha cualificación enerxética mínima B e cumprir, en todo caso, coas exixencias do Código técnico da edificación.2. Considérase gasto subvencionable o orzamento da actuación que figure na cualificación definitiva emitida polo Instituto Galego da Vivenda e Solo, sempre que se xustifique o seu efectivo pagamento, de conformidade co establecido no artigo 29º da Lei 9/2007.3. No suposto de que a cantidade xustificada sexa inferior ao orzamento da cualificación definitiva, o gasto subvencionable coincidirá co que resulte efectivamente xustificado e pagado. As subvencións acadarán a contía de acordo cos importes fixados no Acordo da Comisión bilateral celebrada o 26 de outubro de 2017, celebrado entre o Ministerio de Fomento, o Instituto Galego da Vivenda e Solo da Xunta de Galicia e o Concello de Betanzos. O importe correspondente para o conxunto das anualidades 2017-2018 correspondente coas axudas ás actuacións de rehabilitación e edificación é de 130.413,29 €, dos cales 93.651,18 € son aportados polo Ministerio de Fomento e 36.762,11€ son aportados do IGVS. Os modelos de anexos aos que se fai referencia nesta convocatoria atópanse publicados na páxina web do Concello de Betanzos na seguinte dirección: www.betanzos.net” Betanzos, 23 de novembro de 2017 O alcalde J. Ramón García Vázquez